
				El pop arc iris 

				DESI

				Capitana de l‘equip de voleibol i la millor amiga de l‘Aitana. Sempre cuida de les altres.

			

		

		
			
				JÚLIA

				És nova a l’escolai una mica tímida.El seu esport ésel patinatgesobre gel.

				AITANA

				Alegre, intensai una mica desastre. La s	passió és la gimnàstica artística.

			

		

		
			
				CLOE 

				Campiona d‘escacsi delegada de classe.Compte amb els seus gomets vermells!

				Les quatre guardianes dels dreams 

				La Desi és una noia molt ocupada, saps? 

				Ha d’anar a l’escola, fer els deures, ajudar a casa, ser la capitana de l’equip de vòlei i, de propina, vigilar les seves millors amigues mentre persegueixen animals màgics.

				Sí, tal com ho sents, animals màgics, perquè resulta que existeixen. Es diuen dreams i, normalment, viuen feliços i tranquils dins les pàgines d’un llibre màgic i misteriós: El Gran Llibre dels Dreams.

				Però la millor amiga número u de la Desi, l’Aitana, la gimnasta esbojarrada, va alliberar-los sense voler i ara han de solucionar el problema.

				Respirar fondo = Paciència.

				És una mica complicat perquè l’Aitana i la Júlia tenen dreams mascotes, el lèmur radiant i el linx glacial, i diguem que a la Desi no li agraden gaire, els animals… D’acord, potser li fan una mica de por… i alguns, una mica d’angúnia, sobretot si tenen pèl o plomes.

				Però no és perquè sí, eh?

				Quan era petita, la Desi va anar de càmping amb la família i un gripau ben gros es va colar a la tenda i va saltar-li al damunt mentre dormia. Va endur-se un bon ensurt! A més, la pell del gripau era viscosa i li van agafar esgarrifances. Ecs!

				L’endemà van anar a visitar la seva àvia, que acabava d’adoptar un gatet, i la va esgarrapar només veure-la. Fins i tot li va fer sang! La Desi va fer un bot cap enrere i va trepitjar la cua d’en Timoteu, el gran danès de l’àvia, que, enfadat, va bordar-li a la cara…

			

		

		
			
				SuperfORT!

				La Desi va sortir corrents al jardí i, llavors, una cosa humida i enganxosa va caure-li al damunt: una caca de colom.

				Sens dubte, el pitjor cap de setmana de la seva vida!

				I va quedar-li ben clar que el millor que podia fer era no apropar-se gaire (o gens) als animals peluts i als que salten o volen. 

			

		

	
		
			[image: ]
		

		
			
				Això sí, hi ha uns animals que a la Desi no li desagraden. De fet, li encanten: els marins! Els animals que viuen a l’aigua són els millors. Són preciosos i de mil colors. No salten dins de tendes de campanya! No esgarrapen ni borden! I tampoc no es fan caca a sobre de ningú. 

				A casa tenen tres aquaris: un al menjador, un a l’estudi i un a l’habitació de la Desi. El seu aquari és preciós! 

				Fa una mica de llum i, de nit, si es desperta, pot veure els peixets nedant tranquils dins el seu fantàstic regne aquàtic. Fins i tot si té un somni una mica lleig, en té prou d’admirar tres minuts els seus amiguets per tornar-se a adormir.

				Per desgràcia, els dreams no són en un aquari. De fet, són per tot arreu! A l’escola, al parc, a la pista de patinatge sobre gel…

				La setmana passada van trobar-ne un, la serp interminable, al forn de pa del barri.

				I encara era més viscosa que el gripau del càmping! Ai uix!

